**Lyginamasis variantas**

# PATVIRTINTA

Klaipėdos miesto savivaldybės tarybos

2011 m lapkričio 24 d.

sprendimu Nr. T2-374

(Klaipėdos miesto savivaldybės

tarybos 2013 m. d.

sprendimo Nr. T2- )

**SPORTINĖS VEIKLOS PROGRAMŲ DALINIO FINANSAVIMO IŠ SAVIVALDYBĖS BIUDŽETO LĖŠŲ NUOSTATAI**

## **I. BENDROJI DALIS**

1. Sportinės veiklos programų dalinio finansavimo iš savivaldybės biudžeto lėšų nuostatai (toliau – šie Nuostatai) reglamentuoja Sportinės veiklos programų (toliau – Sporto programos) dalinio finansavimo iš Klaipėdos miesto savivaldybės biudžeto lėšų skyrimo ir atsiskaitymo už jas tvarką. Vadovaujantis šia tvarka įgyvendinamos Klaipėdos miesto savivaldybės kūno kultūros ir sporto plėtros programos priemonės.

2. Paraiškas Sporto programų finansavimui gauti gali teikti Klaipėdos mieste veikiančios nevyriausybinės organizacijos, vykdančios sportinę veiklą.

3. Lėšos Sporto programoms finansuoti yra numatomos kiekvienais metais savivaldybės biudžete.

4. Sporto programų dalinio finansavimo konkursą ir vertinimo grupės darbą organizuoja Klaipėdos miesto savivaldybės administracijos Ugdymo ir kultūros departamento Sporto ir kūno kultūros skyrius (toliau – Sporto ir kūno kultūros skyrius).

**II. PARAIŠKŲ PATEIKIMAS**

~~5. Apie Sporto programų paraiškų priėmimą kiekvienais metais spalio mėnesį, bet ne vėliau kaip iki einamųjų metų lapkričio 1 dienos, skelbiama vietinėje spaudoje ir savivaldybės interneto tinklalapyje (2011 m. paraiškos pateikiamos iki gruodžio 15 dienos).~~

**5. Sporto programų dalinio finansavimo konkursas skelbiamas (vietinėje spaudoje ir Klaipėdos miesto savivaldybės interneto tinklalapyje** [**www.klaipeda.lt**](http://www.klaipeda.lt)**.) 2 etapais:**

**5.1. ateinantiems biudžetiniams metams – iki einamųjų metų rugsėjo 30 d.;**

**5.2. einamaisiais biudžetiniais metais – iki liepos 1 d., jeigu yra nepanaudotų biudžeto asignavimų.**

6. Skelbime nurodoma Klaipėdos miesto savivaldybės administracijos (toliau – Savivaldybės administracija) programų priemonės, kurioms įgyvendinti skelbiamas konkursas, galimi paraiškų pateikėjai, paraiškų priėmimo tvarka.

~~7. Sporto programų paraiškos priimamos vieną mėnesį nuo paskelbimo datos.~~

**7. Sporto programų paraiškos pateiktos pagal 5.1. papunktį priimamos vieną mėnesį nuo paskelbimo dienos, o pagal 5.2. papunktį 1 savaitę nuo paskelbimo dienos.**

8. Viena organizacija kiekvienais metais gali pateikti ne daugiau kaip 2 (dvi) Sporto programos paraiškas – po vieną atskiroms programos priemonėms:

8.1. klubų veiklai, plėtojančiai judėjimą „Sportas visiems“ (masiniai sporto renginiai, akcijos, vasaros užimtumo stovyklos, seminarai, kasdienė sveikos gyvensenos, neįgaliųjų klubų veikla ir kt.);

8.2. tradiciniams, tarptautiniams sporto renginiams (turintiems pripažintą tradiciniu ar tarptautiniu statusą);

8.3. sporto klubų, atstovaujančių miestui šalies ir tarptautiniuose sporto renginiuose, veiklos programoms;

8.4. prioritetinių žaidybinių sporto šakų sporto klubų, dalyvaujančių šalies aukščiausiųjų lygų čempionatuose bei Europos taurių turnyruose, veiklos programoms, išskyrus klubus, sudariusius ilgalaikes dalinio finansavimo sutartis su Savivaldybės administracija.

9. Paraiškos teikiamos 2 egzemplioriais pagal patvirtintą formą (šių Nuostatų 1 priedas). Prie paraiškų originalo būtina pridėti juridinio asmens registravimo dokumento kopiją.

**III. VERTINIMAS**

10. Sporto programų vertinimo procedūrą sudaro:

10.1. Sporto programų techninė atranka;

10.2. svarstymas Sporto taryboje prie Klaipėdos miesto savivaldybės tarybos;

10.3. vertinimas Vertinimo darbo grupėje.

11. Techninė Sporto programų atranka:

11.1. pradedama pasibaigus paraiškų pateikimo terminui;

11.2. atliekama per 20 darbo dienų.

12. Techninė Sporto programų atranka atliekama siekiant įvertinti, ar pridėti visi šiuose nuostatuose nurodyti dokumentai ir kita reikalinga informacija.

13. Techninę paraiškų atranką atlieka Sporto ir kūno kultūros skyriaus paskirtas specialistas pagal patvirtintą formą (šių Nuostatų 2 priedas).

14. Sporto ir kūno kultūros skyriaus specialistas informuoja paraiškų pateikėjus, jei jų Sporto programos neatitiko techninio vertinimo reikalavimų.

15. Atlikęs techninę paraiškų atranką, specialistas tinkamas paraiškas susistemina ir pateikia svarstyti Sporto tarybai prie Klaipėdos miesto savivaldybės tarybos.

16. Paraiškos Sporto tarybai neteikiamos, jeigu:

16.1. pridėti ne visi reikalingi dokumentai;

16.2. organizacija už praėjusiais metais Sporto programai įgyvendinti gautas lėšas neatsiskaitė ar atsiskaitė po sutartyje numatyto termino, arba panaudojo lėšas ne pagal paskirtį ir nėra praėję šių Nuostatų 42 ir 43 punktuose nurodyti terminai.

17. Sporto programų svarstymas Sporto taryboje pradedamas pasibaigus techninei paraiškų atrankai ir atliekamas ne vėliau kaip per 40 darbo dienų.

18. Sporto taryba pateikia pasiūlymus ir išvadas Sporto ir kūno kultūros skyriui dėl sporto klubų, federacijų, asociacijų ar sąjungų pateiktų paraiškų dalinio finansavimo bei veiklos programų priskyrimo Kūno kultūros ir sporto plėtros programos priemonėms (klubai, atstovaujantys Klaipėdai, judėjimą „Sportas visiems“ plėtojančios sporto organizacijos ir t. t.).

19. Sporto tarybos pastabos, siūlymai ir išvados įforminami protokolu.

20. Vertinimo darbo grupė sudaroma iš 5 asmenų ir visų kuruojančio komiteto narių.Du atstovus deleguoja Sporto taryba, kitus – Savivaldybės administracija (vienas iš jų – Savivaldybės administracijos Ugdymo ir kultūros departamento specialistas). Vertinimo darbo grupės sudėtis tvirtinama Savivaldybės administracijos direktoriaus įsakymu.

21. Prioritetas vertinant Sporto programas yra teikiamas atsižvelgiant į numatomą naudą visuomenei ar jos daliai.

22. Vertinimo darbo grupės nariu negali būti paraišką pateikusios organizacijos ar Sporto programos vadovas. Vieną Sporto programą vertina ne mažiau kaip 3 Vertinimo darbo grupės nariai.

23. Vertinimo darbo grupė Sporto programas vertina pagal patvirtintą vertinimo formą (šių Nuostatų 3 priedas) ir siūlo Sporto programų dalinio finansavimo dydžius litais.

24. Sporto programa, surinkusi ne mažiau kaip 15 teigiamų balsų, gauna rekomendaciją dėl Sporto programos dalinio finansavimo.

25. Vertinimo darbo grupė, įvertinusi Sporto programas, užpildo vertinimo formas su rekomenduojamais dalinio finansavimo dydžiais ir pateikia jas Sporto ir kūno kultūros skyriaus specialistui.

26. Sporto ir kūno kultūros skyriaus specialistas per 15 darbo dienų parengia Sporto programų vertinimo rezultatų suvestines. Vertinimo rezultatų suvestinėje nurodoma: paraišką pateikusios įstaigos (organizacijos) pavadinimas, programos pavadinimas, bendra lėšų, reikalingų Sporto programai įgyvendinti, suma, iš savivaldybės biudžeto prašoma suma, surinkta vertinimo balų suma, siūloma dalinio finansavimo suma, pastabos.

27. Patvirtinus savivaldybės biudžeto asignavimus, Sporto ir kūno kultūros skyrius parengia Savivaldybės administracijos direktoriaus įsakymo projektą dėl lėšų paskirstymo Sporto programoms.

**IV. LĖŠŲ SKYRIMAS**

28. Informacija apie iš dalies finansuojamų Sporto programų rezultatus, apie sutarčių pasirašymo terminą, po Savivaldybės administracijos direktoriaus pasirašyto įsakymo dėl lėšų skyrimo, skelbiama savivaldybės interneto tinklalapyje. Jokia kita informacija apie Sporto programas, pateiktas konkursui, nėra skelbiama.

29.Dalinį finansavimą gavusi organizacija pateikia Sporto ir kūno kultūros skyriui patikslintą Sporto programos sąmatą ir pasirašo biudžeto lėšų naudojimo sutartį su Savivaldybės administracija. Dalinio finansavimo sutartį pasirašo Savivaldybės administracijos direktorius arba jo įgaliotas asmuo. Neatskiriama sutarties dalis yra patikslinta Sporto programos sąmata.

30.Organizacija, prieš pasirašydama sutartį, privalo pateikti garantinius raštus, patvirtinančius papildomą Sporto programos rėmimą ne mažiau kaip 10 proc. projekto vertės iš kitų finansavimo šaltinių.

31. Savivaldybės biudžeto lėšos skiriamos šioms Sporto programoms įgyvendinti reikalingoms išlaidų rūšims:

31.1. sporto renginių dalyvių apgyvendinimui bei maitinimui Lietuvoje **(iš savivaldybės biudžeto galima skirti ne daugiau kaip 30 proc. nuo sumos, kurią skyrė savivaldybė programai įgyvendinti);**

31.2. patalpų, bazių, sporto aikštelių, inventoriaus, transporto ir kitai nuomai;

31.3. trumpalaikiam sporto inventoriui, aprangai, ūkinėms, kanceliarinėms ir kitoms prekėms (vieneto įsigijimo vertė – ne didesnė nei 1000 Lt);

31.4. starto mokesčiui, reklamai, leidybai;

31.5. kelionės bilietams, transporto išlaidoms (kuras, tepalai);

31.6. atlygiui pagal sportinės veiklos sutartis**;**

**31.7. programos administravimo išlaidoms (iš savivaldybės biudžeto galima skirti ne daugiau kaip 20 proc. programos vadovo ir darbuotojų darbo užmokesčio išlaidoms, nuo sumos, kurią skyrė savivaldybė programai įgyvendinti).**

32. Lėšos neskiriamos patalpoms arba pastatams remontuoti, ilgalaikiam turtui įsigyti, maitinimo ir apgyvendinimo išlaidoms užsienyje, draudimui ir kitoms išlaidų rūšims, nenurodytoms 31 punkte.

~~33. Įgyvendinant Sporto programą, nukrypimai nuo sąmatoje numatytų išlaidų rūšių galimi ne daugiau kaip 30 proc. (kitais atvejais reikalingas suderinimas su Sporto ir kūno kultūros skyriumi).~~

**33. Įgyvendinant Sporto programą, nukrypimai nuo sąmatoje numatytų išlaidų rūšių bei išlaidų rūšyse numatytų paslaugų ir prekių rūšių, galimi ne daugiau kaip 20 proc. (kitais atvejais reikalingas suderinimas su Sporto ir kūno kultūros skyriumi).**

34. Lėšos sporto programoms iš dalies finansuoti skiriamos biudžetiniams metams.

35. Savivaldybė nesudaro sutarties ir neperveda biudžeto lėšų organizacijai, jeigu organizacija negarantuoja, kad Sporto programai įgyvendinti turi ne mažiau kaip 10 proc. programos vertės lėšų, t. y. nepateikia garantinio rašto.

36. ~~Teigiamai įvertintoms Sporto programoms, tačiau dėl nepakankamų Sporto programų dalinio finansavimo programos asignavimų negavusiems lėšų (arba gavusiems nepakankamai) iš savivaldybės biudžeto lėšų, per metus gali būti skiriamos lėšos iš priemonėms skirtų ir nepanaudotų arba papildomai gautų lėšų. Sporto programų paraiškos vertinamos šių Nuostatų III skyriuje nustatyta tvarka. Šių lėšų paskirstymą tvirtina Savivaldybės administracijos direktorius.~~

**36. Einamaisiais biudžetiniais metais gali būti skiriamos lėšos iš priemonėms skirtų ir nepanaudotų arba papildomai gautų lėšų. Pateiktos paraiškos vertinamos Vertinimo darbo grupėje šių Nuostatų III skyriuje nustatyta tvarka. Lėšų paskirstymą tvirtina Savivaldybės administracijos direktorius.**

**V. LĖŠŲ NAUDOJIMAS**

37. Organizacijos vadovas, pasirašęs biudžeto lėšų naudojimo sutartį, atsako už Sporto programos įgyvendinimą ir tikslinį lėšų panaudojimą.

38. Organizacija, sužinojusi, kad negalės vykdyti Sporto programos, turi ne vėliau kaip per 20 dienų nuo sužinojimo apie aplinkybes, dėl kurių negali vykdyti programos, dienos apie tai raštu informuoti Sporto ir kūno kultūros skyrių. Bet kuriuo atveju tokia informacija turi būti pateikta ne vėliau kaip iki einamųjų metų gruodžio 1 d.

39. Organizacija savivaldybės biudžeto lėšas, gautas Sporto programoms iš dalies finansuoti, apskaito atskirai atidarytoje sąskaitoje.

40. Skiriamos lėšos negali būti naudojamos kitoms programoms įgyvendinti. Įgyvendinus projektą, nepanaudotos projektui įgyvendinti skirtos lėšos turi būti grąžintos į savivaldybės biudžeto lėšų naudojimo sutartyje nurodytą sąskaitą ne vėliau kaip iki einamųjų metų gruodžio 24 d.

**VI. ATSISKAITYMAS UŽ LĖŠŲ PANAUDOJIMĄ IR ATSAKOMYBĖ**

41. Organizacija, įvykdžiusi Sporto programą, pateikia Savivaldybės administracijos kuruojančiam skyriui šiuos dokumentus:

41.1. biudžeto išlaidų sąmatos vykdymo ataskaitą (Lietuvos Respublikos finansų ministro 2004 m. gruodžio 29 d. įsakymu Nr. 1K-413 patvirtinta forma Nr. 2 (atsižvelgiant į aktualią įsakymo redakciją);

41.2. sportinės veiklos programos įgyvendinimo ataskaitą (šių Nuostatų 4 priedas);

41.3. išlaidas patvirtinančių dokumentų kopijas.

42. Jeigu organizacija už sporto programai įgyvendinti gautas lėšas atsiskaito po sutartyje numatyto termino, ji 1 (vieniems) metams praranda teisę dalyvauti projektų konkursuose.

43. Jeigu organizacija neatsiskaitė arba gavus ataskaitą apie programos įvykdymą paaiškėja, kad organizacija programai įgyvendinti gautas lėšas panaudojo ne pagal paskirtį ir jų negrąžino, tai lėšos išieškomos įstatymų nustatyta tvarka ir organizacija 5 (penkeriems) metams praranda teisę dalyvauti Sporto programų dalinio finansavimo konkurse.

**VII. BAIGIAMOSIOS NUOSTATOS**

44. Sporto programos yra saugomos dvejus metus nuo jų gavimo dienos, Sporto programų ataskaitos Sporto ir kūno kultūros skyriuje saugomos trejus metus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_